Doložka finančných, ekonomických, environmentálnych vplyvov
a vplyvov na zamestnanosť

	Odhad dopadov na verejné financie

	Privatizácia zvyšnej majetkovej účasti štátu v Slovenskej sporiteľni, a.s. bude mať pozitívny vplyv na príjmy Fondu národného majetku SR vzhľadom na skutočnosť, že príjmy z privatizácie sú podľa zákona č. 92/1991 Zb. o podmienkach prevodu majetku štátu na iné osoby v znení neskorších predpisov príjmom Fondu národného majetku SR.

Odhad príjmu Fondu národného majetku SR z predaja zvyšných akcií Slovenskej sporiteľne, a.s. nie možné v súčasnosti vyčísliť, pretože kúpna cena bude stanovená až v samotnom rozhodnutí vlády SR o privatizácii majetkovej účasti štátu na podnikaní Slovenskej sporiteľne, a.s., ktorého návrh bude na rokovanie vlády predkladať Ministerstvo hospodárstva SR v rámci samostatného materiálu.

Odhad dopadov na ostatné sféry
  
Nepredpokladáme, že by privatizácia zostávajúceho podielu štátu v Slovenskej sporiteľni, a.s. v rozsahu 10,00% + 1 akcia mala nejaký dopad na obyvateľov, na hospodárenie podnikateľskej sféry a iných právnických osôb, na životné prostredie a na zamestnanosť.